Robuuste oorhangers - Poederroze/goudkleurig - DAMES | H&M NL
Grote oorhangers bestaande uit ronde, platte decoraties van metaal. Lengte 7 cm. ‘…goddelose mense en bedrieërs sal voortgaan van kwaad tot erger…’ | "Is en Wat Was en Wat Kom" – die onbekende karakter van Jesus Christus en Sy Woord
← ‘…met die gees van God vervul…’
Hoe Is Sy Naam? (Deel 5) →
‘…goddelose mense en bedrieërs sal voortgaan van kwaad tot erger…’
Posted on Januarie 3, 2018	by 4windkoinonia
Geestelike afvalligheid het te make met ‘n wegbeweeg of verdraaiing van die waarheid. Volgens die Skrifte was die afvalligheid van die Christelike kerk ‘n voldwonge feit voor die dood van die oorspronklike apostels (Hand 20:30; Gal 1:6; 1Ti 4:1; 2Ti 2:17-18; 3Jn 1:9-10; Heb 6:4-8; Heb 10:26-31; 2Pe 3:15-17 Open 2:4). Die goddelose mense en bedrieërs was sedert daardie tyd aktief in die kerk van Christus, en hierdie afvalligheid het net erger geword, volgens die Skrifte:
Daar is dus nie ‘n groot herlewing soos baie verkondig nie, en daar sal ook nie ‘n groot herlewing wees in hierdie fisiese of vleeslike eeu nie. Ons moet diegene wat hierdie onbybelse onsin verkondig uitken en van hulle wegbly, as ons die waarheid liefhet. Hierdie valse profete word deur hul eie welluste gedryf. Hulle soek alles behalwe God se eer want hulle ken nie die waarheid van God se plan met alle mense nie. Ons moet veral kennis neem van hierdie belangrike woorde van Jesus en eerlik kyk wie hierdie mense is wat mense verlei om net die teenoorgestelde te glo:
Die “aarde” is geestelike taal vir geestelike afvalligheid en die werke van duisternis:
Mat 6:19 Moenie vir julle skatte bymekaarmaak op die aarde, waar mot en roes verniel en waar diewe inbreek en steel nie.
Open 13:11-14 En uit die aarde het ek ‘n ander dier sien opkom, en hy het twee horings gehad net soos ‘n lam en het gepraat soos ‘n draak. 12 En hy oefen al die mag van die eerste dier uit voor sy oë, en hy maak dat die aarde en die wat daarop woon, die eerste dier aanbid, waarvan die dodelike wond genees is. 13 Hy doen ook groot tekens, sodat hy selfs vuur uit die hemel laat neerdaal op die aarde voor die oë van die mense. 14 En hy verlei die bewoners van die aarde deur die tekens wat hom gegee is om voor die oë van die dier te doen, deur aan die bewoners van die aarde te sê dat hulle ‘n beeld moet maak vir die dier wat die swaardwond ontvang en lewendig geword het.
Dat Jesus sê dat Hy nie geloof sal vind op die aarde met Sy wederkoms nie, weerlê ook hierdie valse leraars as hulle voorgee dat hulle die hele wêreld wil red vir Jesus –
Luk 18:7-8 Sal God dan nie reg doen aan sy uitverkorenes wat dag en nag tot Hom roep nie, al is Hy ook lankmoedig in hulle geval? 8 Ek sê vir julle dat Hy gou aan hulle reg sal doen; maar as die Seun van die mens kom, sal [Grieks: “ara”] Hy wel die geloof op die aarde vind?
Mense wat glo dat hierdie vraag van Jesus impliseer dat Hy nie geweet het waarvan Hy praat nie, is skokkend mislei. Ook in Grieks veronderstel die woord “ara” (in vers 8 van Lukas 18) ‘n negatiewe antwoord of respons. Ja, Jesus sal nie geloof vind op die aarde met Sy koms nie. As Hy kom sal die aarde in duisternis wees want Hy alleen bring die ware Lig.
Joh 1:4-5 In Hom was lewe, en die lewe was die lig van die mense. 5 En die lig skyn in die duisternis, en die duisternis het dit nie oorweldig nie.
Dit word ook deur ander uitsprake van Jesus bevestig dat baie min tot die waarheid sal kom tydens hierdie lewe op aarde.
Joh 1:9-11 Die waaragtige lig wat elke mens verlig, was aan kom in die wêreld. 10 Hy was in die wêreld, en die wêreld het deur Hom ontstaan, en die wêreld het Hom nie geken nie. 11 Hy het na sy eiendom gekom, en sy eie mense het Hom nie aangeneem nie.
Jesus bevestig immers dat Hy sal reg laat geskied in hierdie eeu aan die MIN uitverkorenes in Christus:
Luk 18:7-8 Sal God dan nie reg doen aan sy uitverkorenes wat dag en nag tot Hom roep nie, al is Hy ook lankmoedig in hulle geval? 8 Ek sê vir julle dat Hy gou aan hulle reg sal doen….
Wie is hierdie “baie” wat God reeds bepaal het om die “baie” te verlei en afvallig te maak van die waarheid?
Let Wel! Die “baie” kom onder Sy Naam….hulle noem hulself “Christen” – die grootste godsdiensgroep op aarde!!!! Die woord “baie” wat Jesus hier gebruik beteken die meerderheid. Die probleem lê dus by hulle wat in die meerderheid is en op hul getalle en fisiese prominensie staatmaak. As ons persoonlik kan sien wie hierdie meerderheid is, dan kan ons ook die valse Christusse uitken. Hulle mislei voorwaar die meerderheid! Hulle verkondig valse leerstellings sonder om te skroom en hulle soek net getalle onder die vaandel van evangelisasie en sogenaamde herlewings. Jesus sê self dat groot getalle nie Sy oogpunt is in hierdie eeu nie!
Wie glo hierdie woorde? MIN! Diegene wat anders preek as hierdie woorde, is voorwaar wolwe waarteen Jesus Sy ware volgelinge waarsku:
Mat 7:15-20 Maar pas op vir die valse profete wat in skaapsklere na julle kom en van binne roofsugtige wolwe is. 16 Aan hulle vrugte sal julle hulle ken. ‘n Mens pluk tog nie druiwe van dorings of vye van distels nie! 17 So dra elke goeie boom goeie vrugte; maar ‘n slegte boom dra slegte vrugte. 18 ‘n Goeie boom kan geen slegte vrugte dra nie, en ‘n slegte boom ook geen goeie vrugte nie. 19 Elke boom wat nie goeie vrugte dra nie, word uitgekap en in die vuur gegooi. 20 So sal julle hulle dan aan hul vrugte ken.
Slegte vrugte is ook dan verwysend na die valse leerstellings wat verkondig word onder die beste intensies.
Die beste intensies bepaal nie die Waarheid nie.
Nie een van die wolwe glo hulle is hierdie wolwe wat Jesus ander teen waarsku nie. Nie een van hul volgelinge glo hulle leiers is wolwe nie.
Leiers is mense met goeie intensies….of so glo die meeste mense. Dit is immers wat die konsep van verleiding behels – niemand word verlei as hy of sy daarvan bewus is nie. Verleiding is werklik nie maklik om op te tel nie want God stuur self die dwaling om die leuens te glo!
2Th 2:11 En daarom sal God hulle die krag van die dwaling stuur, om die leuen te glo…
Die dwaling wat God bring oor die “baie” is kragtig sodat mense nie kan sien dat hulle “waarheid” eintlik ‘n yslike groot leuen is.
Die misleiding kan net gesien word by “die voleinding van die wêreld” —veral in ons eie lewe. Dit is wanneer Jesus Sy engele stuur – dit is Sy ware boodskappers – om hierdie verleidende godsdienstige hoer aan ons te toon en ook haar oordeel IN ONS eie lewe aan te kondig en uit te voer!!!
Open 17:1-6 En een van die sewe engele met die sewe skale het gekom en met my gespreek en vir my gesê: Kom hierheen, ek sal jou toon die oordeel van die groot hoer wat op die baie waters sit, 2 met wie die konings van die aarde gehoereer het, en die bewoners van die aarde het dronk geword van die wyn van haar hoerery. 3 En hy het my in die gees weggevoer na ‘n woestyn, en ek het ‘n vrou sien sit op ‘n skarlakenrooi dier, vol godslasterlike name, met sewe koppe en tien horings. 4 En die vrou was bekleed met purper en skarlaken en versierd met goud en kosbare stene en pêrels, en sy het in haar hand ‘n goue beker gehad, vol gruwels en die onreinheid van haar hoerery; 5 en op haar voorhoof was ‘n naam geskrywe: Verborgenheid, die groot Babilon, die moeder van die hoere en van die gruwels van die aarde. 6 En ek het die vrou gesien, dronk van die bloed van die heiliges en van die bloed van die getuies van Jesus, en ek het my uitermate verwonder toe ek haar sien.
Ons is almal verwonder as hierdie “vrou” aan ons gewys word. Maar as ons kan reg sien sal ons besef dat hierdie “vrou” is ‘n geestelike simbool van die kerk wat in die woestyn is – ‘n droë geestelike toestand sonder die ware waters van God se Woord. Die “dier” gee die “vrou” haar reg tot bestaan in sy lewe. Hier is die dier wat op God se troon sit in die tempel van God en hierdie vrou se leuens glo en deur haar mislei word:
Open 12:18 En ek het op die sand van die see gaan staan.
Baie sien hierdie hoer en die dier daar buite en spreek hulself vry van hierdie antichris wat in hul eie harte heers en onder hierdie geestelike hoer se beinvloeding elke dag opereer. Maar vir hulle wat oë van binne gegee word sal hierdie dier en die hoer in hul eie harte uitgewys word:
Ja die dier en die hoer is ook daar buite, maar ons redding kom deur na ons eie harte te kyk en vir God te vra om Sy Lig in ons eie duisternis te skyn: